**KLASA: 112-02/18-01/01**

**URBROJ: 425-01/1-18-1**

**Zagreb, 1. ožujka 2018.**

**POZIV**

**NA ISKAZ INTERESA ZA PRELAZAK IZ TIJELA DRŽAVNE UPRAVE U**

**ZAVOD ZA UNAPREĐIVANJE ZAŠTITE NA RADU**

**Pozivamo državne službenike (PRAVNIKE / ICE) koji bi se htjeli pridružiti našem timu u javnoj ustanovi, da iskažu svoj interes slanjem CV-a na e-mail** **ravnateljstvo@zuznr.hr** **zaključno do 10. ožujka 2018. godine**

**Koje je radno mjesto otvoreno?**

**ZAVOD ZA UNAPREĐIVANJE ZAŠTITE NA RADU**

**Ravnateljstvo**

* **VIŠI/A STRUČNI/A SAVJETNIK/ICA -** završen specijalistički diplomski stručni studij ili integrirani preddiplomski i diplomski sveučilišni studij iz znanstvenog ***područja društvenih znanosti – polje pravo***, položen državni stručni ispit, posjedovanje važećeg certifikata iz područja javne nabave, najmanje 2 godine radnog iskustva na sličnim ili srodnim poslovima, istog stupnja složenosti, znanje rada na računalu.

 Ako želite pratiti međunarodne i nacionalne propise iz područja zaštite na radu i zaštite zdravlja radnika; obavljati stručne poslove u svezi s provedbom zakona, kolektivnog ugovora, internih akata i drugih propisa u odnosu na zaposlenike Zavoda; koordinirati pripremu mišljenja na nacrte prijedloga propisa iz zaštite na radu i zaštite zdravlja radnika; pripremati objavu neslužbenih pročišćenih tekstova propisa iz područja zaštite na radu; sudjelovati u izradi plana nabave i provedbi postupaka javne i jednostavne nabave; sudjelovati u pripremi sjednica Upravnog vijeća Zavoda; sudjelovati u pripremi i provedbi projekata iz djelokruga rada Zavoda; koordinirati aktivnosti na izradi izvješća, planova rada i drugih dokumenata Zavoda; postupati u upravnim stvarima u prvostupanjskom postupku u vezi s davanjem ovlaštenja osobama za zaštitu na radu; sudjelovati u drugim inovativnim programima Zavoda, prijavite se.

 Ako posjedujete visoku razinu stručnih znanja, odgovorni ste, poduzetni, savjesni, skloni timskom radu, posjedujete dobre komunikacijske i organizacijske vještine, a uz to želite proširiti znanja, ostvariti kreativnost i postići učinkovitost u radu u javnoj ustanovi, ovaj posao je prava prilika za Vas.

 ***Ukoliko nemate certifikat iz područja javne nabave, omogućiti ćemo vam edukaciju i kontinuirani profesionalni razvoj.***

**- 1 izvršitelj/ica**

**- koeficijent 1,523**